KIRJALLINEN KYSYMYS E-3683/00 esittäjä(t): Daniel Varela Suanzes-Carpegna (PPE-DE) komissiolle. Koheesiorahaston määrärahat ja täytäntöönpano.



Virallinen lehti nro 261 E , 18/09/2001 s. 0004 - 0006



KIRJALLINEN KYSYMYS E-3683/00 esittäjä(t): Daniel Varela Suanzes-Carpegna (PPE-DE) komissiolle (29. marraskuuta 2000) Aihe: Koheesiorahaston määrärahat ja täytäntöönpano Voiko komissio kertoa, kuinka paljon kukin jäsenvaltio sai koheesiorahastosta määrärahoja ohjelmointikaudella 19941999? Mikä oli näiden määrärahojen täytäntöönpanoaste kussakin jäsenvaltiossa? Voiko komissio kertoa, kuinka paljon kukin jäsenvaltio on saanut koheesiorahastosta määrärahoja vuonna 2000? Mikä on tähän mennessä ollut näiden määrärahojen täytäntöönpanoaste kussakin jäsenvaltiossa? Mikä on komission arvio koheesiorahaston määrärahojen täytäntöönpanosta kussakin edunsaajavaltiossa ohjelmointikaudella 19941999? Mikä on komission arvio koheesiorahaston määrärahojen täytäntöönpanosta kussakin edunsaajavaltiossa vuonna 2000 (tähän päivään mennessä)? Onko mahdollista, että komissio määräisi oikaisemaan koheesiorahastojen täytäntöönpanoa niissä edunsaajavaltioissa, jotka eivät pane määrärahoja kokonaisuudessaan ja asianmukaisesti täytäntöön? Olisiko mahdollista siirtää käyttämättömiä määrärahoja niihin koheesiorahastosta tukea saaviin valtioihin, jotka toteuttavat kokonaisuudessaan ja tehokkaasti osoitetut varat? Michel Barnier'n komission puolesta antama täydentävä vastaus (5. huhtikuuta 2001) Edunsaajajäsenvaltioille koheesiorahastosta ohjelmakaudelle 19931999 myönnetyt määrärahat esitetään jäljempänä olevassa taulukossa. Maksusitoumusmäärärahojen toteutusaste on 100 %, ja kyseiselle kaudelle myönnetyt määrärahat käytettiin kokonaisuudessaan. Kukin jäsenvaltio toteutti ohjelmakautta 19931999 koskevat maksusitoumusmäärärahansa maksuosuuksiensa mukaisesti. >TAULUKON PAIKKA> Edunsaajajäsenvaltioille koheesiorahastosta myönnetyt määrärahat sekä niiden toteutusaste vuonna 2000 esitetään jäljempänä olevassa taulukossa. >TAULUKON PAIKKA> Koheesiorahastosta 16 päivänä toukokuuta 1994 annetun neuvoston asetuksen (EY) N:o 1164/94(1), sellaisena kuin se on muutettuna 21 päivänä kesäkuuta 1999 annetuilla uusilla neuvoston asetuksilla (EY) N:o 1264/1999(2) ja (EY) N:o 1265/992(4), mukaisesti koheesiorahastosta rahoitettaviksi esitettyjen uusien hankkeiden käsittelystä johtuvien viiveiden vuoksi rahaston määrärahojen käyttö painottui vuonna 2000 kyseisen vuoden loppupuolelle. Määrärahoista 49 % sidottiin vuoden 2000 joulukuussa, ja osa (413,5 miljoonaa euroa) jäi sitomatta vuoden loppuun mennessä. Käyttämättömät varat siirrettiin vuodelle 2001 varainhoitoasetuksen(3) 7 artiklan mukaisesti. Komissio hyväksyi määrärahojen ylityksen Irlannin osalta, jotta vuoden 2000 lopussa hyväksymiskelpoisia hankkeita koskevia määrärahoja ei menetettäisi hankkeiden osalta silloin, kun kaikkia käytettävissä olevia määrärahoja ei voida siirtää vuoden loppuun varainhoitoasetuksen 7 artiklassa säädettyjen edellytysten mukaisesti. Edunsaajajäsenvaltioille koheesiorahastosta myönnettyjen määrärahojen toteutusasteen ja kyseisille valtioille osoitettujen varojen välinen erotus korvataan kullekin valtiolle vuonna 2001 osoitettavista ennakkomaksuista. On syytä muistaa, että edellä mainitun asetuksen (EY) N:o 1264/1999 liitteessä I esitetään koheesorahaston kokonaisvarojen ohjeellinen jako tukea saavien jäsenvaltioiden kesken ohjelmakaudella 20002006. Komissio pyrkii kaikin keinoin ottamaan käyttöön kyseiset määrärahat, jotka ovat konkreettinen osoitus Berliinin Eurooppa-neuvoston kokouksessa aikaansaadusta poliittisesta sitoumuksesta. Koheesiorahastosta tukea saavien edunsaajajäsenvaltioiden määrärahoja voidaan mukauttaa siten, että ne toteutuvat lopulta täysimääräisesti kunkin jäsenvaltion osalta. (1) EYVL L 130, 25.5.1994. (2) EYVL L 161, 26.6.1999. (3) EYVL L 356, 31.12.1977. (4) EYVL L 161, 26.6.1999.